《连日昏雾感怀》
宋代·赵蕃

穷山逼穷冬，苦雾作苦寒。
举头不见日，况乃见长安。
朝听谯鼓微，午听庭雀讙。
占晴复畏雨，有抱那得宽。
少日谬学诗，中年痴觅官。
择术不自审，终焉堕艰难。
妄营三径资，轻舍陋巷箪。
胡不返故步，无为不邯郸。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。